Kivirullija (perekond)

Kivirullija (Arenaria) on kurvitslaste sugukonda kuuluv lindude perekond.

Kivirullijad on väiksed kahlajad, kes pesitsevad Arktikas. Jalad on lühikesed, tagavarvas on väike, esivarvaste vahel ei ole lesti. Nokk on terav ja kiilukujuline. Saba on pikk ja veidi ümmarguse otsaga. Udusulis pojad on hallid, seljal on tume muster.

Tänu kiilukujulisele nokale ja tugevatele kaelalihastele suudavad nad toitu otsides ümber pöörata suhteliselt raskeid kive ja vetikatükke.

Perekonda kuulub kaks liiki:
 kivirullija (Arenaria interpres)
 must-kivirullija (Arenaria melanocephala)

Viited

Kategooria:Kurvitslased